Sa pagsisiwalat ng playbook na ito,
itinuro ko kung paano maabot ang tuktok ng food chain,
gumawa ng bulletproof business plan,
takutin ang mga kaaway,
at panatiling nangunguna sa awtoridad.
Ipinakita ko rin ang di dapat gawin.
Para sa huling aral, oras na para sa mas malaking ambisyon
At alamin kung gaano kalayo ang kayang marating ng isang mob boss.
Ang pinakamagagaling na mob boss ay ikinakalat ang mga galamay nila,
para maalis nila ang anumang hadlang sa kanilang kriminal na gawain.
Walang criminal pioneer ang gumamit ng impluwensiya
o ng mas matinding precision, liban sa hari ng cocaine ng Colombia,
si Pablo Escobar.
Na nakabisa ang bawat pahina ng playbook
at nagdagdag pa ng sarili niyang huling kabanata.
May kapangyarihang pulitikal siya, bayani sa komunidad niya...
Isang espesyal na pagbati...
...malupit siya sa mga kaaway niya,
napaka-Machiavellian, at magaling siyang negosyante.
Di aksidente ang kumita ng $30 bilyon.
Sundan mo si Escobar,
at ikaw din ang magiging pinakamahusay sa klase mo
sa pag-aaral kung paano magkaroon ng mga kaibigan at impluwensiyahan lahat.
HUWAG MASIYAHAN SA NAKASANAYAN
Nagmula sa mga kalye ng Medellín, Colombia si Pablo Escobar
at naging pinuno ng pinakamalaking sindikato ng droga sa kasaysayan,
na hawak ang isang buong bansa sa kamay niya.
Isa siyang mob boss. Terorista siya.
Isa siyang criminal mastermind, at isa siyang global entrepreneur.
Pero bago natin balangkasin kung paano umabot doon si Pablo,
heto ang mahahalagang detalye ng unang hakbang niya
mula sa pagiging pawn hanggang sa maging hari.
Mabuhay si Pablo Escobar Gaviria!
Gustong kumita ni Escobar ng isang milyong Colombian pesos
sa edad na 30.
Guro ang nanay niya. Magsasaka ang tatay niya
na nakikipagtrabaho sa bukid. Salat sila sa yaman.
Noong teenager si Pablo,
nagpapakita na siya ng pagiging negosyante.
Si Escobar ay nakasali
sa isang malaking operasyon ng pagpupuslit ng sigarilyo.
Napalawak niya ito at kumita nang malaki para sa boss niya.
Ito ang nagpasimula ng paggawa niya ng imperyo bilang drug trafficker.
SI ESCOBAR AY ISANG TRENDSPOTTER
Nakita ni Pablo Escobar ang ibang trafficker na kumikita sa cocaine.
Mas malaki ang kita sa cocaine kaysa sa marijuana.
Nasa $5,000 kada kilo ang pagdadala ng cocaine papasok sa U.S.
Kung ang kita mo sa purong kilo ng cocaine ay $80,000...
Di ako economics major,
pero kahit ako alam ko na malaki ang kikitain dito.
Noong 1975, si Pablo Escobar ay isang low-level drug trafficker
na di kilala.
Dumating ang pagkakataon kung saan kailangan ni Restrepo
ng tutulong sa pagbebenta ng droga sa Medellín.
Kaya tumulong si Pablo sa drug deal.
Makalipas ang dalawang buwan, pinatay si Fabio Restrepo.
Ayon sa ulat, si Escobar ang nag-utos ng pagpatay.
At si Escobar ang namahala sa organisasyon niya
at ipinapaalam sa lahat na siya ang amo.
Galawang boss iyon.
Pero ang mga ambisyon ni Pablo Escobar
ay higit pa sa pagpapatakbo ng lokal na operasyon ng droga.
Gusto niyang baguhin ang laro.
Gustong pamunuan ni Pablo Escobar ang Colombia.
Para magawa iyon, kailangang palawakin ang saklaw ng impluwensya niya,
simula sa nangungunang kalaban ng sinumang kriminal.
PULIS
TAKTIKA GAWING KAKAMPI ANG BATAS
Para sa isang pausbong na ambisyosong mob boss,
maaring maging tinik ang lokal na pulisya.
Pero alam nating kahit ang pinakatapat na pulis ay maaaring matukso.
Maganda para sa isang mob boss ang mga tiwaling pulis.
Bibigyan ka nito ng kontrol sa mga nakapaligid at sa negosyo mo.
Kaya ang paghawak sa mga pulis at pagbabayad da kanila,
ay malaking tulong.
Bilang nangungunang cocaine dealer ng Medellín,
alam ni Pablo ang halaga ng batas sa panig niya.
Lalo na't nagbabalak siya na palakasin ang kapangyarihan.
Sa pagsali ni Pablo sa negosyo ng cocaine,
napagtanto niya ang dagdag na kita
sa paggawa ng sarili niyang cocaine.
Sabi niya, "Mag-invest tayo sa paggawa ng cocaine laboratories."
Pero may problema si Pablo sa transportasyon ng produkto niya.
Noong mid-'70s, ang pulis ng Colombia
ay responsable sa pagtuligsa sa mga drug trafficker.
Naglagay ang mga pulis ng mga harang
sa mga pangunahing ruta sa buong Colombia.
Kung wala kang ere mas mapanghimok ka,
kung may hawak na pera,
malamang maaaresto ka sa mga harang na iyon para sa smuggling.
May tamang attitude si Pablo at, mas mahalaga, may pera siya.
Pero noong 1970s sa Colombia,
di lahat ng law enforcement magkakatulad ang sinusunod.
Isang gabi, pauwi si Escobar at mga tao niya sa Medellín
mula sa supply run sa Ecuador,
nang biglang naantala sila.
Alam ni Pablo ang gagawin,
pero di sila mga regular na pulis.
Sila ang Colombian secret police na kilala bilang DAS.
May ahensya sa Colombia na tinatawag na DAS.
Departamento administrativo de seguridad.
Parang FBI ang DAS.
Marami silang ginawang intelligence work.
Alam ng mga ahente na darating si Pablo
at mabilis na nakadiskubre ng 39 kilo ng hilaw na coca paste
sa loob ng ekstrang gulong ng trak.
Huling-huli siya.
Nag-aalok ng suhol si Pablo,
pero di madaling suhulan ang DAS agents.
Inaresto siya para sa trafficking.
Mabuti na lang at may paraan pa para makalaya si Escobar.
Nagpadala siya ng regalo para sa judge na humahawak sa kaso.
Natuwa ang judge...
at ipinakita niya ito.
At para sa matitigas na DAS agents na di yumukod kay Pablo...
Naging halimbawa sila ng mangyayari
sa di pagtanggap sa kabutihan ni Pablo Escobar.
Mula noon, may simpleng pagpipilian lahat ng mga opisyal na nakakasalubong ni Pablo.
Plata
o plomo.
Plata o plomo, ibig sabihin ay pilak o tingga.
Pwede mong tanggapin ang pera, o tanggapin ang bala.
Isang alok na walang makakatanggi.
Ang pagsandal sa batas ay panimula,
pero ang susunod na hakbang ng kamapanya mo
ay ang pagkuha ng isa pang magulong grupo sa panig mo.
Ang kompetisyon.
Paano mo gagawing kakampi ang mga potensyal na kaaway?
TAKTIKA MAKIPAGSOSYO
Sabi nila kung gusto mong mabilis, gawin mong mag-isa.
Pero kung gusto mong makalayo, makipagtulungan ka.
Dahil kapag magkasama, mas marami ang nakakamit.
Kailangang maging strategic ang paikipag-alyansa sa ibang mob boss
dahil pare-parehoang layunin nila, di ba?
Ang kumita ng pera.
Maraming perang pwedeng kitain,
pero kung aangkinin ko ito, at siya ito, at magsisimula kaming magbarilan,
walang magtatagumpay. Ang mayroon lang ay mgg bangkay.
Ganoon nagagawa ang mga criminal supergroups.
Nakipagtulungan ang Sicilian mob boss na sa Gaetano Badalamenti
sa American Mafia para magdala ng heroin sa states.
Ang operasyon ay tinawag na The Pizza Connection.
Dahil idinadaan ang droga sa mga pizza parlors sa New York.
Ang lider ng human trafficking na kilala na Sister Ping,
na nagpalaki ng $40 milyon na imperyo sa pagpupuslit ng mga Chinese sa US,
ay binayaran ang mga dating kalaban na Fuk Ching gang,
ng halos isang milyong dolyar para tulungan siya.
At tinakot ang mga ayaw magbayad.
Habang sina Lucky Luciano, Bugsy Siegel, at Meyer Lansky ay
ay pinagsama ang Italian at Jewish gangs noong prohibition
para buuin ang tinawag na The Syndicate.
Ang unang American multi-ethnic mob.
Iyan ang progresibong pag-iisip.
Habang lumalaki ang ambisyon ni Pablo,
nagkaroon siya ng dahilan para makipagsosyo.
Competitive ang kalakal ng cocaine sa Colombia nang magsimula ito.
Marami ang naglalaban para sa merkado.
Kanya-kanya ang mga drug traffickers,
na naghahanap ng mapagkukunan para sa mga kemikal,
na mahirap dahil saan mo kukunin ito?
Iilan lang ang mga kompanya ng kemikal sa mundo.
Kumikita pa rin ba sila? Ay, oo.
Pero may krisis na haharapin si Pablo at iba pang narcos na babago sa lahat.
Nagsimulang dumukot ng mayayaman ang mga rebelde sa Colombia
at humihingi sila ng ransom.
Malaki ang kita dito,
at pinapatay ang mga di nagbabayad.
Di nagtagal, pinuntirya nila ang mga drug tycoon at pamilya nila.
Si Marta Ochoa, nakababatang kapatid ng Ochoa brothers,
ay dinukot sa campus
ng mga miyembro ng Marxist guerilla faction M-19.
Milyon-milyon ang hinihingi nila para dito.
Bilang tugon, nagpasya sina Pablo at Ochoa na pulungin
ang mga nangungunang trafficker ng Colombia.
Sa pagtitipon, iginiit ni Pablo na wala nang dapat magbayad ng ransom.
Sa halip, magsasanib-pwersa sila para pondohan ang private army
na may magandang pangalan.
M.A.S. Muerte a los secuestradores.
Sa madaling salita, kamatayan sa mga tao na nandurukot para sa ransom.
Ang presyo para sumali? Dalawang milyong piso lang, nasa $33,000.
At may tig-10 hitmen sila.
Ilang araw matapos mabuo, nagsimula nang mangaso ang M.A.S.
Pinatay nila ang higit 100 hinihinalang kidnapper sa buong bansa.
hanggang makuha ng mga dumukot kay Marta Ochoa ang mensahe.
Ang nagsimula bilang isang taktikal na pagtutulungan ay lalalim,
nang magdesisyon sila na lumikha nang pangmatagalang alyansa,
na makikila sa mundo bilang ang Medellín drug cartel.
Kaya pinagsama-sama nila ang mga kaalaman nila.
Doon nagsimulang lumaki ang kita nila.
Naging mas makapangyarihan sila bilang grupo kaysa noong mag-isa sila.
Noong late '80s, early '90s, ang Medellín cartel ay responsable,
sa 80% ng cocaine na sa buong mundo.
Nagkaroon sila ng monopolyo sa cocaine business.
Sa madaling salita, sila ang nagtatakda ng presyo.
Pero ang taong nasa tuktok ng lahat? Si Pablo Escobar.
At ang pinakamalaking gantimpala ay nakukuha ng visionary.
Noong mid-1980s, kumikita si Pablo Escobar ng isang milyong dolyar kada araw.
Pero pag nagpapatakbo ka ng ilegal na imperyo,
ang lumalaking kayamanan mo ay makakakuha ng di kanais-nais na atensyon.
Ipapakita ng mapagkakatiwalaang playbook kung paano pipigilan ang kalaban
at palawakin pa ang impluwensya.
TAKTIKA AKITIN ANG MASA
Pag-ibig.
Gusto nating lahat ang pakiramdam ng pagiging ligtas at protektado.
Ganoon din ang makapangyarihang mob bosses.
Alam ng matataas na uri ng kriminal ang halaga ng opinyon ng publiko.
Kung makukuha mo ang suporta ng komunidad,
di nila alintana na gumagawa ka ng mga ilegal na bagay.
Ang mas malaking suporta ng publiko
ay makakatulong sa pagprotekta sa sarili.
Ang unang hakbang para makuha ang masa?
Mag-kawanggawa.
Tulad nila.
Si Thomas at Joseph na anak ng New York mafia boss na si Carlo Gambino,
na kumita raw ng 70 milyong dolyar sa trucking scam sa Garment District,
ay nagbigay ng higit isang milyong dolyar sa children's cancer center,
na dala pa rin ang pangalan ng pamilya sa isang unit nila.
Matapos ang mapangwasak na tsunami sa Japan noong 2011,
ang yakuza, sa ilalim ng pamumuno no Kenichi Shinoda,
ay isa sa mga unang tumulong sa mga nasalanta.
Ang kilalang underboss ng Colombo crime family na si William Cutolo,
ay isa sa pinakamalaking benefactor ng National Leukemia Research Association.
Nagbihis pa siya bilang Santa Claus para sa Christmas party.
Ang kampanya ni Pablo Escobar
ay nakinabang din mula sa pagkakakilala niya sa manonood.
Mula sa payak na buhay si Pablo Escobar at alam ang pangangailangan ng mga tao.
Ang gobyerno ay para lang sa mayayaman. Kaya,
napunan ni Pablo Escobar ang puwang
na di napupunan ng gobyerno,
sa pamamagitan ng pagbibigay ng serbisyo at pagtulong sa publiko.
Maraming anyo ang kabutihan ni Pablo.
Nakatulong ang pera niya sa paggawa ng mga kalsada at paglalagay ng kuryente,
mga ospital,
mga stadium,
roller rinks.
Maging ang isang 600-unit na pabahay para sa mahihirap sa Medellín,
na tinawag na Barrio de Pablo Escobar.
Gumawa siya ng pribadong zoo na libre ang pagpasok,
na nagtatampok ng 200 kakaibang hayop,
sumuporta ng mga lokal na soccer teams,
at gumawa ng mga palaruang may ilaw sa buong lungsod.
Minsan nakikilahok din si Pablo.
Namimigay siya ng pera sa pinakamahihirap na lugar,
at madalas may kasamang mga paring Katoliko.
Nagbibigay din siya ng pera sa simbahan.
Nakita siya ng komunidad bilang Robin Hood,
at nagnanakaw siya sa mga kapitalista at nagbibigay sa mahihirap.
Kaya, itinuring talaga siyang bayani ng mga tao sa komunidad niya.
At ang ibig sabihin noon ay katapatan.
Akala ng mga tao, mabuting tao si Pablo Escobar,
at ang mga tao sa gobyerno ang masasama.
Kapag nasa panig mo ang mga tao, panalo ka na.
Ganyan talunin ang gobyerno.
Pero kahit na mukhang ligtas ang lugar mo,
ibang usapana ang mga banta mula sa labas.
Lason sa lipunan ang droga. Banta ito sa ating values,
at minamaliit ang ating mga institusyon.
Pinapatay nito ang kabataan.
Gusto naming humindi ka.
Tanggihan ang droga sa buhay mo.
Humindi ka.
Tinatayang nasa 96 tonelada ng cocaine
ang ipinuslit sa U.S. noong nakaraang taon.
Sinusubukan ng gobyerno na gawin ang lahat
para labanan ang mga drug trafficker.
Nasa ilalim ng matinding pressure ng U.S. ang gobyerno ng Colombia
para sugpuin ang mga drug traffickers.
At hahantong iyon sa isang nakakabahalang desisyon.
Ang United States at Colombia ay pumirma sa kasunduan
para ma-extradite sa United States ang Colombina traffickers.
Nakakatakot, pero wag mag-alala.
Ipapakita ng playbook
kung paano gamitin ang bago mong kasikatan.
TAKTIKA MAGING PULITIKAL
Pulitika. Mabagal. Magulo.
Pero kung gusto mo na maimpluwensiyahan ang public policy,
kailangan mong tumungo sa puno.
At kung ikaw si Pablo Escobar,
may isang batas na mas mahalaga sa lahat.
Takot si Pablo Escobar sa extradition,
ang posibilidad na puwersahang ilipat siya sa United States
kung saan haharapin niya ang hustisya at pagkakakulong.
Kailangang maalis ni Pablo ang senaryo na 'yon.
Napagtanto ni Pablo Escobar na kung gusto niyang baguhin ang batas,
ang pinakamabisang paraan ay pasukin ito.
1 TAON MATAPOS MAGING KINGPIN SI ESCOBAR
Tumakbo siya
sa kongreso para distrito niya.
Ang pangunahing ideolohiya ng kilusan namin ay public spirit,
nasyonalismo, mga programang panlipunan.
At para sa komplikadong kwento ni Pablo...
maingat na inayos ni Escobar ang public profile niya.
Kumuha siya ng taong PR para pagmukhain siya
na isang lehitimong negosyante,
bayaran ang mga mamamahayag, at burahin ang nakaraan niya.
Tumakbo siya laban sa isang lalaki na nagngangalang Ortega,
na tumatakbo muli, at nanalo siya,
Nang matapos ang eleksyon,
pumasok si Pablo sa Kongreso na parang normal na tao.
Bukod sa kapangyarihan at prestihiyo ng opisina,
may mga benepisyo ang bagong posisyon ni Pablo.
Bilang miyembro ng Kongreso,
may immunity si Escobar mula sa criminal prosecution,
nakakuha siya ng diplomatic visa sa United States,
at nasa posisyon para maapektuhan ang extradition treaty ng Colombia,
na gusto niyang mawala.
Gayunpaman, ang mataas na ambisyon ni Pablo
ay nagdala sa kanya sa isang mabigat na kalaban.
Si Rodrigo Lara ang Ministro ng Hustisya na itinalaga
nang mahalal si Pablo Escobar sa Kongreso.
Matagal na siyang pulitiko
at mahigpit na kalaban ng drug traffickers.
Kilala ng ministro kung sino si Pablo.
Napagtanto niya na nagiging katatawanan ang Kongreso
dahil sa pagsali ni Pablo.
Sa unang araw ni Pablo sa Kongreso,
malinaw na di siya nababagay dito.
Mas gagawin pang mahirap ni Rodrigo Lara ang mga bagay-bagay.
Sinimulan niya ang sesyon
at tinuligsa ang nakapipinsalang epekto ng narcotrafficking sa Colombia,
at ibinaling ang atensyon kay Pablo.
Inihayag ni Lara ang bagong Kongresista bilang drug kingpin
at idineklara na nagsisinungaling si Escobar sa Kongreso
at sa mamamayan ng Colombia.
Patuloy na itinatanggi ni Pablo ang mga paratang.
Sa anumang pananaw, sinisiraan at inaatake tayo
para sa maling impormasyon
at sa mapaminsalang salita
na inilunsad ng mga kaaway sa pulitika.
Matapos ang isang taong imbestigasyon, pinatalsik si Escobar sa Kongreso.
Di lang nawala kay Escobar
ang anumang uri ng immunity mula sa pag-uusig,
anumang impluwensiya niya sa Colombian drug policy,
pero napahiya at nailantad siya.
Nabigo ang pagtatangka ni Pablo na pasukin ang pulitika.
Pero may iba pang paraan para mapasunod ang gobyerno.
At mas matindi ang isang 'to.
TAKTIKA TANGGALIN LAHAT NG HARANG
Pag mayaman ka, kaya mong magamit ang pera mo
para magawa ang gusto mo.
At noong late 1980s,
kaunti lang ang taong kayang tapatan ang yaman ni Pablo Escobar.
Sikat siya.
Mas marami siyang pera kaysa sa kailangan niya.
Isa siya sa pinakamayaman, kung di man pinakamayamang kriminal sa mundo.
At ayaw niyang isuko iyon.
Pero may bagong grupo ng mga pulitiko na nais gumawa ng pangalan
mula sa pangakong pababagsakin si Pablo at mga kasamahan niya sa kartel.
May nagngangalang Luis Carlos Galán na tumatakbong presidente ng Colombia,
at ang plataporma niya ay pro-extradition para sa drug traffickers sa Colombia.
Kahanga-hanga ang kasikatan niya.
Dumating ito sa ating bayan
kasabay ng pagdating nito sa 60 bansa sa mundo.
Kung ikaw si Pablo Escobar,
siya ang huling taong gusto mo na mamahala sa bansa mo.
8 TAON MATAPOS MAGING KINGPIN NI ESCOBAR
Oras na para ipakita ang impluwensiya mo.
Pinatay si Galán sa utos ni Escobar.
Pero ang mga ideya ni Galán ay di madaling puksain.
Para kay Escobar, di nawala ang problema niya
dahil ang Chief of Staff ni Galán,
si Cesar Gaviria, ay kakandidato sa pagkapangulo.
Si Gaviria rin ang tanging kandidato na nangakong itutuloy ang extradition
ng ilang lider ng kartel para litisin sa United States.
Mukhang di niya nakuha ang mensahe.
Kaya, nagpasya si Pablo na patayin si Gaviria,
at nakakuha siya ng intel
na lilipad si César Gaviria mula Bogotá papuntang Cali.
Nagpasya si Pablo na maglagay ng bomba sa flight.
Paglipad ng eroplano, sumabog ang bomba sa ere.
107 ang namatay sa pagbagsak ng eroplano sa Colombia.
Bumagsak ito ilang minuto matapos umalis sa Bogotá.
Maaaring bomba iyon,
at may sabi-sabing drug dealers ang nagtanim nito.
Pero may isang problema.
Wala doon si Gaviria.
Kaya 110 katao ang namatay
dahil lang akala ni Pablo na sasakay doon ang isang tao.
Pagkatapos ng pambobomba ni Pablo Escobar,
sinasabi ng mga tao na kailangang makulong ang lalaking ito.
At dito sinimulang ituon lahat
sa paghahanap kay Pablo Escobar.
Patuloy na hinahanap at sinisira ng pulisya ang mga tagong daan,
binubuwag ang cocaine labs at hinahanap si Pablo Escobar,
pinuno ng kartel ng droga ng Medellín.
Mukhang malapit na ang katapusan,
pero may isa pang baraha si Pablo
para ipilit ang gusto niya at protektahan ang sarili.
TAKTIKA IBIGAY ANG LAHAT
Matapos kumita ng bilyones at maging pinaka maimpluwensiyang Colombian,
hinahabol na ng awtoridad si Pablo Escobar...
at ang populasyon na hinhingi ang pagkahuli niya.
Kailangan niyang baligtarin ito.
Karahasan ang bargaining chip ni Escobar.
Ito na lang ang tanging mayroon siya sa puntong ito,
at ang tanging paraan na naisip niya para mapasunod niya ang gobyerno.
Tumugon ang drug lords ng Colombia sa bagong patakaran ng gobyerno.
Nagdeklara sila ng giyera sa gobyerno.
Habang patuloy ang paghahanap kay Escobar, lahat ay naging target,
at ang Bogotá ay naging war zone.
Libu-libong inosenteng tao ang namatay.
Tapos naglagay siya ng leaflets sa mga car bomb site.
Ang extraditables. Los estraditables.
"Mas gusto ko ang puntod sa Colombia kaysa sa kulungan sa United States."
At may pirmang "ang extraditables."
Alam nating "ang extraditables" ay si Pablo Escobar.
Iyon ang calling card niya.
Di nagtagal, nagbunga ang kampanya ni Pablo.
Lumakas ang opinyon ng publiko
na nagsasabing, "Ano'ng gagawin n'yo sa karahasan?"
"Pagod na kami. Paano n'yo kami poprotektahan?"
Dahil sa takot sa pag-aalsa, walang nagawa ang gobyerno kundi makipagkasundo.
Nakaisip si Pangulong César Gaviria
ng ideya ng "programa ng pagsuko."
At ang ibig sabihin, ikaw bilang kriminal
ay papayag na umamin ng isang krimen na mapipili mo.
At bilang kapalit, maaabsuwelto ka sa iba pang mga krimen mo, maging murder.
Ang layunin nito ay pasukuin o pabagsakin si Pablo Escobar.
10 TAOn MATAPOS MAGINg KINGPIN SI ESCOBAR
Ang isang bagay na mas maganda pa sa pakikipagkasundo sa gobyerno
ay ang paluhurin sila.
Tinawagan ni Pablo Escobar ang gobyerno ng Colombia at sinabing,
"Handa akong itigil ang pambobomba ko,
at handa akong sumuko."
"Pero, may mga kondisyon ako."
Sabi nila, "Ano'ng gusto mo?"
"Una sa lahat, gagawa ako ng sarili kong kulungan."
"Dahil kailangan kong malaman na ligtas ako rito."
At ano ang sinabi ng gobyerno? "Okay."
"Ikalawa, pipiliin ko ang mga kapwa preso ko dahil may mga kaaway ako."
"Kailangan kong siguraduhin na walang papatay sa akin."
At sinabi ng gobyerno, "Okay."
"Ako ang kukuha ng ga guwardiya."
"Wag n'yong alalahanin ang sweldo. Ako ang magbabayad."
At sinabi ng gobyerno ng Colombia, "Okay."
Bukod doon, walang kondisyon na kunin ang mga ari-arian ni Pablo.
"Pero higit sa lahat ay kailangang mawala ang extradition."
Sabi ng gobyerno ng Colombia, "Okay."
Ito ang pinakamasamang plea deal sa kasaysayan ng law enforcement
sa kasaysayan ng buong mundo.
Nanalo si Pablo Escobar, at natalo kami.
Paano naman 'yong sentensya?
Ang pasilidad na pinili niya ay kilala bilang La Catedral.
Ang kulungan na ito ay may malalaking TV, jacuzzi, pool na may talon,
at lahatng kailangan ni Escobar para maituloy ang negosyo niya
nang ligtas sa loob nito na may mga guwardiya sa labas.
Makalipas ang isang taon,
nagpasya ang gobyerno ng Colombia na tumalikod sa kasunduan
at ilipat si Escobar sa mas pangit na kulungan...
Kumuha ng armas ang mga tao ni Pablo,
at lumabas si Escobar mula sa pinto sa likod.
Daan-daang tropa ng sundalo,
ang naghalughog sa mga probinsiya para sa most wanted man sa Colombia.
Natalo sila ni Pablo Escobar.
Pero di nagtagal ang pagtatago niya,
ang nagsabing mas pipiliin ang puntod sa Colombia kaysa kulungan sa U.S.
ay nakuha ang hiling niya.
Salamat sa pulis ng Colombia at sa American Drug Enforcement Agency.
Namatay si Pablo Escobar tulad sa kung paano siya nabuhay, marahas.
Ang kamatayan niya ang huling dagok sa kartel ng Medellín.
Sa pag-ukit ng kakaibang landas niya sa playbook,
si Pablo Escobar ay naging isa sa 10 pinakamayamang tao sa mundo
na siansabing may net worth na 30 bilyong dolyar.
Sino'ng nagsabing di ka yayaman sa krimen?
Ang mob mentality ay ganito.
Sinumang hindi nanumpa ay talunan.
Kikita ka sa negosyong ito, pero di lang kami pumapatay ng tao.
Nakikita namin ang gusto ng publiko. At ibinibigay namin ito.
Di nais ng Mafia na lokohin ang mga tao.
Bawat isa sa mga kriminal na ito ay kinontrol ang kanilang kapalaran
at nakamit ang ruruok na nasa panaginip lang ng iba.
Ang mob bosses ay iginagalang, kinatatakutan.
Kung masaya ka na sa buhay mo ngayon,
baka di ka nararapat sa ganitong career change,
pero magpakatotoo tayo.
Simple lang. Gusto mo ng pera, kapangyarihan, respeto?
Gusto mong maging boss.
Di ba natin gusto ang magagandang bagay?
Ibinigay ko na ang mga gamit.
Ano pang hinihintay mo?
Tagapagsalin ng Subtitle: Rexie Q.